Na temelju članka 18. .stavak 1. u vezi članka 13. Zakona o udrugama (“Narodne novine”, NN 74/14, 70/17, 98/19, 151/22) skupština Udruge sudaca za mladež, obiteljskih sudaca i stručnjaka za djecu i mladež, ( USZM ), donijela je izmjene i dopune statuta, dana 13.veljače 2024.

IZMJENE I DOPUNE STATUTA USZM-a

Članak 1.

Mijenja se članak 7. Statuta tako da sada glasi:

Predsjednik i dopredsjednik zastupaju i predstavljaju Udrugu, a dokumente Udruge potpisuje predsjednik.

Članak 2.

Mijenja se članak 14. Statuta tako da sada glasi:

Tijela Udruge su: skupština, predsjednik Udruge, dopredsjednik udruge, upravni odbor Udruge, tajnik, savjetodavno vijeće. Za svoj rad predsjednik udruge, dopredsjednik udruge i upravni odbor odgovaraju skupštini, a predsjednik udruge i upravnom odboru, kao i tajnik i savjetodavno vijeće.

Članak 3.

Mijenja se članak 15. Statuta tako da sada glasi:

(1) Skupština je najviše tijelo Udruge, čine je svi članovi Udruge, koji odlučuju na sjednicama i Skupštini kada za tu godinu plate članarinu. Skupština radi u sjednicama. Sjednice mogu biti redovne, izborne i izvanredne. Sjednice Skupštine saziva Predsjednik Udruge, najmanje osam dana prije dana održavanja. Sjednice vodi Predsjednik Udruge.

(2) Redovne sjednice Skupštine održavaju se jednom godišnje, a izborne svake četiri godine i mogu se održavati on line ili hibridno. U pozivu članovima Skupštine će se naznačiti oblik u kojem će se održati sjednica Skupštine te način povezivanja ako se sjednica održava putem komunikacije na daljinu ili hibridno.

(3) Izvanredna sjednica Skupštine mora se sazvati ako to traži Upravni odbor ili 1/3 članova Udruge.

(4) Ako Predsjednik ne sazove sjednicu Skupštine u roku od 30 dana od dana dostave zahtjeva iz stavka (3) ovog članka, sazvat će je predlagatelj (odluka treba sadržavati prijedlog dnevnog reda, mjesto i dan održavanja sjednice).

(5)U slučaju isteka mandata tijelima udruge, predsjedniku, dopredsjedniku i upravnom odboru, skupštinu saziva osoba koja je upisana zadnja za zastupanje udruge u Registar udruga ili 10 (deset) članova Udruge koji su upisani u popis članova prije isteka mandata tijelima Udruge.

(6)Skupštini predsjedava predsjednik udruge, a u odsutnosti predsjednika, dopredsjednik, odnosno u njihovoj odsutnosti, osoba koja se odredi javnim glasanjem na početku sjednice.

(7)O radu sjednice vodi se zapisnik kojeg potpisuje zapisničar ili ovjerovitelj koji se čuva trajno u arhivi Udruge.

Članak 4.

Mijenja se članak 16. Statuta tako da sada glasi:

(1) Skupština odlučuje pravovaljano ako je prisutna natpolovična većina svih članova. Ako u zakazano vrijeme nije nazočno više od polovice članova, Skupština se odlaže za pola sata i tada može pravovaljano odlučivati ako joj je nazočno najmanje trećina članova.

(2) Skupština donosi odluke natpolovičnom većinom prisutnih članova koji su platili članarinu.

Članak 5.

Mijenja se članak 24. Statuta tako da sada glasi:

(1) Tajnika Udruge bira Upravni odbor na rok od četiri godine, s time da može biti ponovo biran.

(2) Tajnik obavlja administrativne poslove Udruge, vodi financijsko poslovanje te vodi registar članova i prikuplja članarinu.

(3) Pri obavljanju poslova Tajnik je dužan držati se odluka, uputa i naloga Upravnog odbora, Predsjednika ili od njih ovlaštene osobe.

Članak 5.

Briše se članak 25. Statuta.

Članak 6.

Mijenja se članak 30. Statuta i glasi:

(1) Rad Udruge je javan.

(2) Udruga ostvaruje javnost rada izdavanjem publikacija, održavanjem tribina, preko sredstava javnog informiranja, na svojoj web stranici i facebooku.

(3) Udruga obavještava svoje članove o svom radu na sjednicama Skupštine, a između zasjedanja mailovima i drugim komunikacijama na daljinu.

Predsjednica udruge

Dr.sc. Lana Petö Kujundžić